Suvestinė redakcija nuo 2020-07-29 iki 2021-06-08

Įsakymas paskelbtas: TAR 2020-07-20, i. k. 2020-16017

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL LAIKINOSIOS VALSTYBĖS PAGALBOS DARŽOVIŲ AUGINTOJAMS TEIKIMO TAISYKLIŲ PATVIRTINIMO

2020 m. liepos 17 d. Nr. 3D-540

Pakeistas teisės akto pavadinimas:

Nr. 3D-558, 2020-07-27, paskelbta TAR 2020-07-28, i. k. 2020-16516

Atsižvelgdamas į 2020 m. kovo 19 d. Europos Komisijos Komunikatą Nr. (C(2020) 1863) „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su visais pakeitimais, Europos Komisijos sprendimą Nr. C (2020) 4941 Lietuvai dėl laikinosios valstybės pagalbos žemės ūkio ir akvakultūros srityje veikiantiems ūkio subjektams, kurie COVID-19 protrūkio metu susiduria su ekonominiais sunkumais, patvirtinimo ir vadovaudamasis Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“,

t v i r t i n u Laikinosios valstybės pagalbos daržovių augintojams teikimo taisykles (pridedama).

Žemės ūkio ministras	Andrius Palionis

PATVIRTINTA

Lietuvos Respublikos

žemės ūkio ministro

2020 m. liepos 17 d.

įsakymu Nr. 3D-540

LAIKINOSIOS VALSTYBĖS PAGALBOS DARŽOVIŲ AUGINTOJAMS TEIKIMO TAISYKLĖS

I SKYRIUS

BENDROSIOS NUOSTATOS

1. Laikinosios valstybės pagalbos daržovių augintojams (toliau – pareiškėjai) teikimo taisyklės (toliau – taisyklės) parengtos vadovaujantis 2020 m. kovo 19 d. Europos Komisijos Komunikato „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“, su visais pakeitimais (toliau – Komunikatas), specialiaisiais reikalavimais, nurodytais 3.1 skirsnyje, ir bendraisiais reikalavimais, nurodytais 4 skyriuje, 2020 m. liepos 14 d. Europos Komisijos sprendimu Nr. C (2020) 4941 Lietuvai dėl laikinosios valstybės pagalbos žemės ūkio ir akvakultūros srityje veikiantiems ūkio subjektams, kurie Covid-19 protrūkio metu susiduria su ekonominiais sunkumais, patvirtinimo, 2014 m. birželio 25 d. Komisijos reglamentu (ES) Nr. 702/2014, kuriuo skelbiama, kad tam tikrų kategorijų pagalba žemės bei miškų ūkio sektoriuose ir kaimo vietovėse yra suderinama su vidaus rinka pagal Sutarties dėl Europos Sąjungos veikimo 107 ir 108 straipsnius, su visais pakeitimais, ir atsižvelgiant į Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisykles, patvirtintas Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“ (toliau – Bendrosios administravimo taisyklės).

2. Taisyklių tikslas – palengvinti sunkumus, su kuriais susiduria žemės ūkio veiklos subjektai, auginantys daržoves (toliau – augintojai), dėl COVID-19 viruso protrūkio 2020 m. kovo–birželio mėn. ir nustatyti laikinosios valstybės pagalbos (toliau – pagalba) augintojams, patyrusiems nuostolių dėl COVID-19 sukeltos situacijos, teikimo tvarką.

3. Pagalba mokama iš Lietuvos Respublikos valstybės biudžeto lėšų, neviršijant 2 mln. Eur.

4. Pagal taisykles pagalba pareiškėjams bus išmokėta iki 2020 m. gruodžio 31 d.

II SKYRIUS

PAGALBOS TEIKIMO SĄLYGOS

5. Pagalba skiriama už nuo š. m. kovo 25 d. iki liepos 15 d. nemokamai paskirstytus ar sunaikintus šviežiam vartojimui skirtus produktus: bulves, burokėlius, morkas, kopūstus (toliau – produktai).

6. Pagalba skiriama, jei produktai:

6.1. nemokamai paskirstomi įvairioms organizacijos, pvz., labdaros organizacijoms, ikimokyklinio ugdymo įstaigoms, senelių priežiūros ir globos namams, ir pan. (toliau – galutiniai produktų vartotojai);

6.2. kompostuojami arba sunaudojami biodujų gamybai.

7. Pagalbą siekiantis gauti pareiškėjas turi atitikti šias sąlygas:

7.1. turi būti 2016–2019 metais deklaravęs arba pradėjęs deklaruoti vienais iš nurodytų metų bulvių, burokėlių, morkų, kopūstų pasėlius Paramos už žemės ūkio naudmenas ir kitus plotus bei gyvulius paraiškos ir 2016–2020 metų tiesioginių išmokų administravimo bei kontrolės taisyklių, patvirtintų Lietuvos Respublikos žemės ūkio ministro 2015 m. gruodžio 4 d. įsakymu Nr. 3D-897 „Dėl Paramos už žemės ūkio naudmenas ir kitus plotus bei gyvulius paraiškos ir 2016–2020 metų tiesioginių išmokų administravimo bei kontrolės taisyklių patvirtinimo“, nustatyta tvarka;

7.2. 2019 m. gruodžio 31 d. nebuvo laikomas sunkumų patiriančia įmone, kaip apibrėžta Reglamento Nr. 702/2014 2 straipsnio 14 punkte;

7.3. tvarko buhalterinę apskaitą teisės aktų nustatyta tvarka;

7.4. turi produktų tiekimo viešajam maitinimo, išskyrus mažmeninei prekybai, sektoriui sutartis, sudarytas iki 2020 m. sausio 31 d. arba dokumentus, pagrindžiančius užaugintos produkcijos pardavimą 2019 m. viešajam maitinimo, išskyrus mažmeninės prekybos, sektoriui (pvz. sutartis, buhalterinės apskaitos dokumentus);

Papunkčio pakeitimai:

Nr. 3D-558, 2020-07-27, paskelbta TAR 2020-07-28, i. k. 2020-16516

7.5. pateikia paraišką pagalbai gauti (toliau – paraiška) (1 priedas) pagal šių taisyklių 13 punktą.

8. Didžiausios pagalbos sumos nurodytos taisyklių 2 priede.

9. Bendra valstybės pagalbos, suteiktos vadovaujantis Komunikato nuostatomis, suma vienam pareiškėjui negali viršyti 100 000 Eur. Jeigu išmokėjus apskaičiuotą pagalbą būtų viršytas šis maksimalus leistinas pagalbos dydis, apskaičiuota pagalbos suma sumažinama tiek, kad nebūtų pažeistas Komunikato reikalavimas (vertinant, ar neviršijama 100 000 Eur riba, įskaičiuojamos ir kitos anksčiau pagal Komunikato 3.1 skyriaus nuostatas išmokėtos valstybės pagalbos sumos pagal kitas priemones).

10. Pagal taisykles suteikta pagalba sumuojama su kita suderinama pagalba, valstybės pagalba pagal Reglamentą Nr. 702/2014 ir nereikšmingos pagalbos (de minimis) Reglamentą Nr. 1408/2013 toms pačioms tinkamoms finansuoti išlaidoms, jei bus laikomasi didžiausio pagalbos intensyvumo, nurodyto atitinkamose gairėse ar reglamentuose.

11. Pagal šią priemonę suteikta pagalba gali būti sumuojama su pagalba, teikiama pagal kitas priemones, Komisijos patvirtintas pagal Komunikato 3.1 skirsnį, jei laikomasi Komunikato 23 punkte nurodytų gavėjui leidžiamos didžiausios galimos pagalbos nuostatų.

12. Jei bendras visiems pareiškėjams apskaičiuotas pagalbos dydis viršija šių taisyklių 3 punkte nurodytą sumą (2 mln. Eur), apskaičiuota pagalba kiekvienam pareiškėjui mažinama proporcingai trūkstamų lėšų kiekiui.

III SKYRIUS

ADMINISTRAVIMO PROCEDŪROS

13. Pareiškėjas, atitinkantis Taisyklių 7 punkte išdėstytus reikalavimus, iki š. m. rugpjūčio 7 d. pateikia savivaldybės, kurios teritorijoje registruotas pareiškėjo valdos centras, administracijai paraišką (1 priedas) ir paraišką elektronine forma (Word doc arba docx formatu).

Punkto pakeitimai:

Nr. 3D-558, 2020-07-27, paskelbta TAR 2020-07-28, i. k. 2020-16516

14. Pareiškėjas, dėl kurio savivaldybė priėmė sprendimą skirti pagalbą, Nacionalinei mokėjimo agentūrai prie Žemės ūkio ministerijos (toliau – Agentūra) elektroniniu paštu ar telefonu paprašius, ne vėliau kaip per 3 darbo dienas nurodytu elektroniniu paštu pateikia buhalterinės apskaitos dokumentus, pagrindžiančius 2019 m. užaugintos ir parduotos produkcijos kiekius. Jei per Agentūros nustatytą terminą pareiškėjas nepateikia prašomų dokumentų ar pateikia ne visus prašomus dokumentus, jam pagalba neskiriama.

15. Kartu su paraiška pareiškėjas pateikia:

15.1. jeigu produktai buvo nemokamai paskirstyti – kiekvieno produkto paskirties patvirtinamuosius dokumentus, t. y. perdavimo‒perėmimo aktą (ar lygiavertį dokumentą), kuriuo patvirtinama, kad taisyklių 6.1 papunktyje nurodyta trečioji šalis perėmė produktus;

15.2. jeigu produktai buvo kompostuojami arba naudojami biodujų gamybai – pažymą iš kompostavimo įmonės, patvirtinančią produktų priėmimo faktą, arba darbų atlikimo aktą, jeigu produktai buvo įterpti į dirvą arba kitaip sunaikinami valdoje;

15.3. taisyklių 7.4 papunktyje nurodytų sutarčių kopijas, nenurodant duomenų, galinčių atskleisti komercines paslaptis tretiesiems asmenims;

15.4. praėjusių metų (2019 m.) derliaus kiekius pagrindžiančius dokumentų kopijas.

16. Paraiškos, pateiktos po 13 punkte nurodyto galutinio pagalbos paraiškų priėmimo termino, nepriimamos.

17. Savivaldybės:

17.1. per 10 darbo dienų po 13 punkte nurodyto termino pabaigos:

17.1.1. Neteko galios nuo 2020-07-29

Papunkčio naikinimas:

Nr. 3D-558, 2020-07-27, paskelbta TAR 2020-07-28, i. k. 2020-16516

17.1.2. įvertina pareiškėjų tinkamumą pagalbai gauti pagal šių taisyklių reikalavimus, vadovaudamosi taisyklių nuostatomis, apskaičiuoja pareiškėjams pagalbos sumas, užpildydamos taisyklių 3 priede pateiktą formą, ir vadovaudamosi Suteiktos valstybės pagalbos ir nereikšmingos (de minimis) pagalbos registro nuostatais (toliau – Registro nuostatai), patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“, ir Suteiktos valstybės pagalbos ir nereikšmingos (de minimis) pagalbos duomenų tvarkymo taisyklėmis, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos (de minimis) pagalbos duomenų tvarkymo taisyklių patvirtinimo“, nustato, ar suteikus pagalbą pagal taisykles nebus pažeisti taisyklių 9 ir 10 punktuose nustatyti reikalavimai, ir priima sprendimą dėl pagalbos pagal šias taisykles skyrimo ar neskyrimo bei apie priimtus sprendimus dėl pagalbos neskyrimo informuoja pareiškėjus, nurodydamos pagalbos neskyrimo motyvus ir apskundimo tvarką. Priėmus sprendimą dėl pagalbos skyrimo, pareiškėjas tampa pagalbos gavėju;

17.1.3. priėmusios sprendimą dėl pagalbos pareiškėjams skyrimo, parengia pagalbos, apskaičiuotos pareiškėjams, suvestinę pagal taisyklių 4 priedą (MS Excel formatu) ir ją pateikia Agentūrai elektroniniu paštu nacparama@nma.lt;

17.2. Registro nuostatuose nustatyta tvarka pateikia Suteiktos valstybės pagalbos ir nereikšmingos (de minimis) pagalbos registrui (toliau – Registras) informaciją apie pagalbos gavėjams suteiktą pagalbą pagal šias taisykles, atsižvelgdama į pagal taisyklių 18.3 papunktyje gautą informaciją. Registrui pateikti duomenys apie suteiktą pagalbą tikslinami Registro nuostatuose nustatyta tvarka ir terminais;

17.3. vadovaudamosi Komunikato nuostatomis, ne vėliau kaip per 60 darbo dienų nuo sprendimo suteikti valstybės pagalbą priėmimo dienos pateikia Žemės ūkio ministerijai 2014 m. birželio 17 d. Komisijos reglamento (ES) Nr. 702/2014 III priede nurodytą informaciją apie tuos pagalbos skyrimo atvejus, kai pagalbos gavėjui skirta pagalba viršijo 10 000 Eur .

Papunkčio pakeitimai:

Nr. 3D-558, 2020-07-27, paskelbta TAR 2020-07-28, i. k. 2020-16516

17.4. Agentūrai el. paštu atsiuntus savivaldybėms pareiškėjų sąrašą, jų nuskenuotas paraiškas bei prie paraiškų pridėtus dokumentus ir užpildytą taisyklių 3 priedą (MS Excel formatu), ne vėliau kaip per 2 darbo dienas pateikia Agentūrai el.p. nacparama@nma.lt;

17.5. gavusios iš Agentūros informaciją, kad nuostolių suma apskaičiuota neteisingai, iki Agentūros nurodyto termino pateikia patikslintus duomenis.

18. Agentūra:

18.1. gavusi iš savivaldybių taisyklių 17.1.3, 17.4 papunkčiuose ir iš pareiškėjų 14 punkte nurodytus duomenis, pagal juos ne vėliau kaip per 20 darbo dienų patikrina apskaičiuotos pagalbos teisingumą:

18.1.1. 1–3 paraiškas pateikusių savivaldybių teritorijoje – visų paraiškas pateikusių pareiškėjų;

18.1.2. daugiau nei 3 paraiškas pateikusių savivaldybių teritorijoje – 5 proc. paraiškas pateikusių pareiškėjų, bet ne mažiau kaip 3 pareiškėjų;

18.2. patikrinimų metu nustačiusi, kad savivaldybės neteisingai apskaičiavo pagalbos sumą, informuoja apie tai savivaldybes, nurodydama patikslintų duomenų pateikimo terminą;

18.3. apskaičiuoja mokėtinas pagalbos sumas pareiškėjams, atsižvelgdama į taisyklių 12 punktą. Jeigu apskaičiuota pagalba kiekvienam pareiškėjui mažinama taip, kaip nurodyta taisyklių 12 punkte, informuoja apie tai savivaldybes, nurodydama mažinimo proporcingumą;

18.4. užsako pagalbos lėšas ir išmoka jas pagalbos gavėjams Bendrosiose administravimo taisyklėse numatyta tvarka, bet ne vėliau kaip š. m. gruodžio 31 d. Lėšos pareiškėjui pervedamos į jo finansų įstaigos sąskaitą, kurią jis nurodė paraiškoje;

18.5. iki 2021 m. sausio 31 d. Žemės ūkio ministerijai raštu pateikia informaciją apie pagal šias taisykles išmokėtą bendrą pagalbos sumą ir pagalbos gavėjų skaičių;

18.6. jeigu gauna informaciją apie pareiškėjui išmokėtą pagalbos sumą, kuri neatitinka Komunikato nuostatų, informuoja pareiškėją apie tai ir iš pareiškėjo išieško minėtą pagalbos sumą.

19. Žemės ūkio ministerija, gavusi taisyklių 17.3 papunktyje nurodytą informaciją, ne vėliau kaip per 12 mėnesių nuo pagalbos suteikimo dienos pateikia informaciją apie išmokėtą pagalbą į Europos Komisijos valstybės pagalbos skaidrumo svetainę adresu https://webgate.ec.europa.eu/competition/transparency/.

20. Mirus pareiškėjui, atitikusiam šių taisyklių nustatytus reikalavimus, įpėdinis, gavęs paveldėjimo dokumentus (paveldėjimo teisės liudijimą, nuosavybės teisės liudijimą ar pan.), pateikia Agentūrai laisvos formos prašymą dėl pagalbos priskyrimo kartu su paveldėjimo fakto patvirtinimo dokumentų kopijomis, kitų paveldėtojų sutikimą, taip pat nurodo finansų įstaigos pavadinimą, kodą ir sąskaitos bei valdos numerį.

21. Pareiškėjams ir įpėdiniams apskaičiuota pagalbos suma turi būti skirta taisyklių išleidimo metais, tačiau pareiškėjų įpėdiniams ji gali būti išmokama ir kitais kalendoriniais metais. Praėjus šiam terminui, Agentūra anuliuoja pareiškėjui apskaičiuotą pagalbą.

IV SKYRIUS

ATSAKOMYBĖ

Pakeistas skyriaus pavadinimas:

Nr. 3D-558, 2020-07-27, paskelbta TAR 2020-07-28, i. k. 2020-16516

22. Subjektai, teikiantys duomenis pagal šias taisykles, atsako už jų teikiamų duomenų teisingumą ir jų pateikimą taisyklėse nustatytais terminais.

23. Savivaldybės atsako už paraiškų ir dokumentų surinkimą, įvertinimą ir už tinkamą pagalbos sumų pareiškėjams apskaičiavimą, sprendimų priėmimą.

24. Agentūra atsako už pagalbos dydžio apskaičiavimo patikrinimą, paramos lėšų išmokėjimą ir apskaitą.

25. Savivaldybės ir Agentūra privalo ne trumpiau kaip 10 metų nuo paskutinės pagalbos pagal šias taisykles suteikimo dienos saugoti visą su pagalba teikimu susijusią informaciją ir dokumentus.

26. Pareiškėjai, gavę pagalbą neteisėtai, ir asmenys, prisidėję prie neteisėto pagalbos gavimo (pareiškėjų pateiktuose prašymuose sąmoningai patvirtinę klaidingus duomenis), atsako Lietuvos Respublikos įstatymų nustatyta tvarka. Neteisėtai gauta parama grąžinama Bendrosiose administravimo taisyklėse nustatyta tvarka.

___________________

Laikinosios valstybės pagalbos daržovių augintojams teikimo taisyklių

1 priedas

(Paraiškos valstybės pagalbai gauti forma)

Paraiškos Nr. |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Paraiškos data |__|__|__|__|__|__|__|__|__|__|
Paraišką priėmęs savivaldybės darbuotojas (vardas, pavardė, parašas) |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|

_________________________ savivaldybės administracijai

PARAIŠKA VALSTYBĖS PAGALBAI GAUTI

I. INFORMACIJA APIE PAREIŠKĖJĄ

Fizinio asmens vardas, pavardė |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Juridinio asmens teisinė forma ir pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Fizinio asmens kodas |__|__|__|__|__|__|__|__|__|__|__|
Juridinio asmens kodas |__|__|__|__|__|__|__|__|__|__|__|
Žemės ūkio valdos atpažinties kodas |__|__|__|__|__|__|__|__|__|__|
Atsiskaitomosios sąskaitos Nr. |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Adresas: (Nurodoma pareiškėjo buveinės adresas, telefonas, faksas, el. paštas, kuriuo bus galima susisiekti su pareiškėju pripažinimo plano paraiškos vertinimo ir pripažinimo plano įgyvendinimo metu)
Savivaldybės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Seniūnijos pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Vietovės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Gatvės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Namo Nr. |__|__|__|
Buto Nr. |__|__|__|
Pašto indeksas |__|__|__|__|__|__|__|
Telefono Nr. |__|__|__|__|__|__|__|__|__|__|__|__|
El. paštas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|

II. PAPILDOMA INFORMACIJA

1.	Ar patvirtinate, kad 2019 m. gruodžio 31 d. nebuvote laikomas sunkumų patiriančia įmone (ūkiu), kaip apibrėžta 2014 m. birželio 25 d. Reglamento (ES) Nr. 702/2014 kuriuo skelbiama, kad tam tikrų kategorijų pagalba žemės bei miškų ūkio sektoriuose ir kaimo vietovėse yra suderinama su vidaus rinka pagal Sutarties dėl Europos Sąjungos veikimo 107 ir 108 straipsnius su visais pakeitimais, 2 straipsnio 14 punkte?	□ Taip □ Ne
2.	Ar esate gavę pagalbos dėl COVID-19 sukeltos situacijos 2020 metais atlyginti iš kitų nacionalinių programų ar Europos Sąjungos fondų? Gauta pagalbos suma iš kitų nacionalinių programų ar Europos Sąjungos fondų (įrašyti tuo atveju, jei atsakant pažymima „Taip“):	□ Taip □ Ne _________ Eur

III. Bendrieji Gamybos rodikliai

Produktas	2017	2018	2019

Deklaruotas plotas, ha	Užaugintos produkcijos kiekis, t	Deklaruotas plotas, ha	Užaugintos produkcijos kiekis, t	Deklaruotas plotas, ha	Užaugintos produkcijos kiekis, t
1	2	3	4	5	6	7
Bulvės
Burokėliai
Kopūstai
Morkos

IV. buhalterinės apskaitos dokumentų, PAGRINDŽIANČIŲ 2019 M. UŽAUGINTOS IR PARDUOTOS (2019-2020 M.) PRODUKCIJOS KIEKIUS, sąrašas

Eil. Nr.	Apskaitos dokumento data	Apskaitos dokumento numeris	Parduotos produkcijos kiekis, t	Užaugintos produkcijos kiekis*, t
Bulvės
X
X
X
Iš viso
Burokėliai
X
X
X
Iš viso
Kopūstai
X
X
X
Iš viso
Morkos
X
X
X
Iš viso

* Nurodomi III lentelės (bendrieji gamybos rodikliai) 7 stulpelio duomenys

V. NEMOKAMAS PRODUKTŲ PASKIRSTYMAS

Produktas	Produktus priimanti įstaiga (įmonės kodas, pavadinimas, adresas)	Nemokamai paskirstytas produktų kiekis, t	Prašoma pagalbos suma, Eur
Bulvės
Iš viso	X
Burokėliai
Iš viso	X
Kopūstai
Iš viso	X
Morkos
Iš viso	X
Iš viso	X	X

VI. KOMPOSTAVIMAS

Produktas	Produktus priimanti įstaiga (įmonės kodas, pavadinimas, adresas)	Kompostuotas produktų kiekis, t	Prašoma pagalbos suma, Eur
Bulvės
Iš viso	X
Burokėliai
Iš viso	X
Kopūstai
Iš viso	X
Morkos
Iš viso	X
Iš viso	X	X

VII. NAUDOJIMAS BIODUJŲ GAMYBAI

Produktas	Produktus priimanti įstaiga (įmonės kodas, pavadinimas, adresas)	Perduotas biodujų gamybai produktų kiekis, t	Prašoma pagalbos suma, Eur
Bulvės
Iš viso	X
Burokėliai
Iš viso	X
Kopūstai
Iš viso	X
Morkos
Iš viso	X
Iš viso	X	X

VIII. Prašoma Bendra pagalbos suma

Iš viso ( V+VI+VII)

IX. PRIDEDAMI DOKUMENTAI:

(pareiškėjas pažymi, kuriuos dokumentus prideda prie paramos paraiškos kaip paramos paraiškos priedus)

Eil. Nr.	Dokumento pavadinimas	Pažymėti
1.	Jeigu produktai buvo nemokamai paskirstomi - kiekvieno produkto paskirties patvirtinamuosius dokumentus, t. y. perdavimo‒perėmimo aktą (ar lygiavertį dokumentą), kuriuo patvirtinama, kad taisyklių 6.1 papunktyje nurodyta trečioji šalis perėmė produktus
2.	Jeigu produktai buvo kompostuojami arba naudojami biodujų gamybai – pažymą iš kompostavimo įmonės, patvirtinančią produktų priėmimo faktą, arba darbų atlikimo aktą, jeigu produktai buvo įterpti į dirvą arba kitaip sunaikinami valdoje
3.	Taisyklių 7.4 punkte nurodytų sutarčių ir kitų dokumentų kopijas, nenurodant duomenų, galinčių atskleisti komercines paslaptis tretiesiems asmenims
4.	Praėjusių metų (2019 m.) derliaus kiekius pagrindžiančius buhalterinės apskaitos dokumentų kopijos
5.	Kiti dokumentai

Skyriaus pakeitimai:

Nr. 3D-558, 2020-07-27, paskelbta TAR 2020-07-28, i. k. 2020-16516

X. Pareiškėjo deklaracija

Aš, pasirašydamas šią paraišką ir pretenduojantis gauti valstybės pagalbą pagal Laikinosios valstybės pagalbos žemės ūkio veiklos subjektams auginantiems daržoves teikimo, taisykles (toliau – Taisyklės):

1. Patvirtinu, kad:

1.1. visa paraiškoje pateikta informacija yra teisinga;

1.2. esu susipažinęs su Taisyklių reikalavimais;

2. Esu informuotas (-a), kad:

2.1. Savivaldybė ir Agentūra tikrins pateiktus duomenis kituose valstybės registruose ir duomenų bazėse ir kad esu atsakingas (-a) už reikiamų dokumentų ir (arba) pažymų pateikimą Savivaldybei ir Agentūrai laiku;

2.2. informacija apie mano prašomą ir skirtą (gautą) pagalbą bus viešinama visuomenės informavimo tikslais, taip pat gali būti perduota audito ir tyrimų institucijoms siekiant apsaugoti Europos Sąjungos ir Lietuvos Respublikos interesus Europos Sąjungos ir Lietuvos Respublikos teisės aktuose nustatyta tvarka;

2.3. turiu teisę žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti ištrinti savo asmens duomenis („teisė būti pamirštam“), apriboti savo asmens duomenų tvarkymą, kai duomenys tvarkomi nesilaikant Europos Sąjungos ir Lietuvos Respublikos teisės aktų nuostatų, taip pat nesutikti (teisiškai pagrindžiant), kad būtų tvarkomi mano asmens duomenys, bei teisę į duomenų perkeliamumą;

2.4. duomenų valdytoja yra Agentūra;

2.5. paraiškoje valstybės pagalbai gauti ir kituose dokumentuose esantys mano asmens ir kiti duomenys apdorojami ir saugomi pagalbos administravimo informacinėse sistemose ir kad su valstybės pagalbos administravimu susijusios institucijos gaus mano asmens ir kitus duomenis iš kitų juridinių asmenų, registrų ar duomenų bazių pagalbos administravimo klausimais.

2.6. Agentūros tvarkomi mano asmens duomenys (kategorijos) bei detalesnė informacija apie mano asmens duomenų tvarkymą yra nurodyta www.nma.lt skiltyje „Asmens duomenų apsauga“;

2.7. mano asmens duomenys yra saugomi iki išmokų mokėjimo, administravimo ir priežiūros laikotarpio pabaigos, vėliau šie duomenys archyvuojami bei perduodami valstybės archyvams;

2.8. mano asmens duomenys yra tvarkomi šiais asmens duomenų tvarkymo tikslais bei teisiniais pagrindais: asmens, teikiančio paramos paraišką tapatybės nustatymo, paramos administravimo, mokėjimo ir kontrolės, paramos viešinimo tikslais įgyvendinant Laikinosios valstybės pagalbos žemės ūkio veiklos subjektams auginantiems daržoves teikimo taisyklių nuostatas, 2020 m. kovo 19 d. Europos Komisijos Komunikato „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“, su visais pakeitimais specialiuosius reikalavimus, nurodytus 3.1 skirsnyje, ir bendruosius reikalavimus, nurodytus 4 skyriuje, 2020 m. liepos 14 d. Europos Komisijos sprendimu Nr. C (2020) 4941 Lietuvai dėl laikinosios valstybės pagalbos žemės ūkio ir akvakultūros srityje veikiantiems ūkio subjektams, kurie Covid-19 protrūkio metu susiduria su ekonominiais sunkumais, patvirtinimo, 2014 m. birželio 25 d. Komisijos reglamentu (ES) Nr. 702/2014, kuriuo skelbiama, kad tam tikrų kategorijų pagalba žemės bei miškų ūkio sektoriuose ir kaimo vietovėse yra suderinama su vidaus rinka pagal Sutarties dėl Europos Sąjungos veikimo 107 ir 108 straipsnius, su visais pakeitimais, Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių, patvirtintų Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“ nuostatas.

Papunkčio pakeitimai:

Nr. 3D-558, 2020-07-27, paskelbta TAR 2020-07-28, i. k. 2020-16516

3. Įsipareigoju:

3.1. gavęs Agentūros reikalavimą (raštą, pranešimą) dėl išmokėtos pagalbos sumos grąžinimo, per reikalavime nurodytą terminą grąžinti Agentūrai jos išmokėtą pagalbą ir (ar) sumokėti palūkanas (jei nurodyta);

Papunkčio pakeitimai:

Nr. 3D-558, 2020-07-27, paskelbta TAR 2020-07-28, i. k. 2020-16516

3.2. ne trumpiau kaip 3 (trejus) metus nuo paramos išmokėjimo saugoti visus dokumentus, susijusius su nacionalinės pagalbos gavimu.

____________________________	_____________	__________________

(pareiškėjo arba jo įgalioto asmens pareigų	(parašas)	(vardas, pavardė)

pavadinimas)

Laikinosios valstybės pagalbos daržovių augintojams teikimo taisyklių

2 priedas

Didžiausios pagalbos sumos

Produktai	Didžiausia parama, Eur už toną

Nemokamas išdalijimas	Kompostavimas/ naudojimas biodujų gamybai
Bulvės	150	75
Burokėliai	130	65
Kopūstai	170	85
Morkos	230	115

‒‒‒‒‒‒‒‒‒‒‒‒‒‒‒‒‒‒‒‒

Laikinosios valstybės pagalbos daržovių augintojams teikimo taisyklių

3 priedas

LAIKINOSIOS VALSTYBĖS PAGALBOS ŽEMĖS ŪKIO VEIKLOS SUBJEKTAMS AUGINANTIEMS DARŽOVES SUVESTINĖ

_______________
(data)

Eil. Nr.	Pareiškėjo asmens kodas / įmonės kodas	Pareiškėjo vardas ir pavardė / įmonės pavadinimas	Produkto pavadinimas	Produkto kiekis, t	Apskaičiuota pagalbos suma, Eur
1	2	3	4	5	6
Iš viso

Pastaba. Pateikiama Nacionalinei mokėjimo agentūrai prie Žemės ūkio ministerijos elektroniniu paštu nacparama@nma.lt MS Excel formatu.

Rengėjo nuoroda: Vardas, pavardė, tel. Nr. ir el. p.

_________________________________

Laikinosios valstybės pagalbos daržovių augintojams teikimo taisyklių

4 priedas

LAIKINOSIOS VALSTYBĖS PAGALBOS ŽEMĖS ŪKIO VEIKLOS SUBJEKTAMS AUGINANTIEMS DARŽOVES SUVESTINĖ

_______________

(data)

Eil. Nr.	Pareiškėjo asmens kodas / įmonės kodas	Pareiškėjo vardas ir pavardė / įmonės pavadinimas	Pareiškėjo banko sąskaitos numeris	Žemės ūkio valdos atpažinties kodas	Savivaldybės pavadinimas	Seniūnija	Vietovės pavadinimas	Apskaičiuota pagalbos suma, Eur
1	2	3	4	5	6	7	8	9

Pastaba. Pateikiama Nacionalinei mokėjimo agentūrai prie Žemės ūkio ministerijos elektroniniu paštu nacparama@nma.lt MS Excel formatu.

Rengėjo nuoroda: Vardas, pavardė, tel. Nr. ir el. p.

_________________________________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-558, 2020-07-27, paskelbta TAR 2020-07-28, i. k. 2020-16516

Dėl Lietuvos Respublikos žemės ūkio ministro 2020 m. liepos 17 d. įsakymo Nr. 3D-540 „Dėl Laikinosios valstybės pagalbos daržovių augintojams teikimo taisyklių patvirtinimo“ pakeitimo